NDOV bekommerd ná moordklagte teruggetrek word | Maroela Media
Aanklagte van moord en poging tot moord is Maandag in die Umzimkhulu-landdroshof voorlopig teruggetrek teen Mluleki Ndobe, uitvoerende burgemeester van die Harry Gwala-munisipaliteit, en nog 'n beskuldigde, die 48-jarige Zweliphansi Skhosana, in verband met die moord op Magaqa.
Adv. Batohi is bekommerd aangesien die saak op die hofrol geplaas is, maar aanklagte dieselfde dag teruggetrek is weens 'n gebrek aan bewyse.
Batohi het gesê aanklaers het 'n belangrike rol om te speel in die regspleging en in die verdediging van die ideale in die Grondwet. "[Aanklaers] moet ooreenkomstig optree met riglyne rakende die plasing van sake op die hofrol."
"Die saak geniet dringende aandag," het Batohi gesê en bygevoeg dat sy verslae aangevra het van die direkteur van openbare vervolging in KwaZulu-Natal oor redes waarom die saak onder sulke omstandighede op die hofrol geplaas is.
Skhosana en Ndobe is verlede week saam met Sbonelo Lindelani Myeza (39) en Mbulelo Innocent Mpofani (34) in hegtenis geneem in verband met die moord. Hulle is in hegtenis geneem op aanklag dat hulle saamgesweer het om Magaqa en sy kollegas, Nontsikelelo Mafa en Jabu Msiya, in Julie 2017 te vermoor.
Magaqa was ten tye van sy dood 'n skakelwese-raadslid by Umzimkhulu. Hy is langs sy kollegas Mafa en Msiya geskiet en het in September 2017 gesterf weens komplikasies van verskeie skietwonde. Mafa en Msiya het die aanval oorleef.
'SA skuif nader aan rand van ekonomiese afgrond'
Goeie vraag Me Bathoi wonder wat is die anc se rol in die terugtrek van die saak. Skerm vir n korruptenaar
Hulle is Kaders… sal niks van kom nie… dis geensins snaaks nie… wys net met waste korrupte amptenare hier te doen is.. die MRK se dat hulle glad nie geweldadig is nie…
As jy aan die ANC. verbonde is, is jy on-aantasbaar in hierdie land.
Wel as jy 'n moordenaar of rassis of aanhitser tot geweld is en jy is NIE wit nie, kom jy niks oor nie. As'n blanke dieselfde doen word hy in die tronk gesmyt waarvoor ander etniese groepe absoluut NIKS oorkom nie .. neewat . die HRC en HOWE is 'n grap.
Adv. Bathoi ek is seker daarvan jy weet waarvoor jy jouself ingelaat het toe jy die pos aanvaar het. Dingetjies soos hierdie gaan op gereëlde basis op jou tafel beland. Die regsstelsel is geinfiltreer. Lankal al… en gewis nie meer onpartydig… veral op sekere vlakke. Om die stelsel te kry om weer onafhanklik te funksioneer is ñ helse taak… en gaan baie van jou tyd en energie tap. Sterkte.